

**KAUNO MIESTO SAVIVALDYBĖS TARYBA**

**SPRENDIMAS**

**DĖL PASTATŲ, KURIUOSE YRA KAUNO MIESTO SAVIVALDYBĖS BŪSTO FONDO IR SAVIVALDYBĖS SOCIALINIO BŪSTO FONDO GYVENAMOSIOS PATALPOS, AMORTIZACINIŲ ATSKAITYMO NUSIDĖVĖJIMUI ATKURTI NORMATYVŲ (METAIS) NUSTATYMO**

2015 m. sausio 22 d. Nr. T-25

Kaunas

Vadovaudamasi Lietuvos Respublikos vietos savivaldos įstatymo 16 straipsnio 2 dalies 31 punktu ir atsižvelgdama į Savivaldybės būsto, socialinio būsto nuomos mokesčių ir būsto nuomos ar išperkamosios būsto nuomos mokesčių dalies kompensavimo dydžio apskaičiavimo metodikos, patvirtintos Lietuvos Respublikos Vyriausybės 2001 m. balandžio 25 d. nutarimu Nr. 472 „Dėl Savivaldybės būsto, socialinio būsto nuomos mokesčių ir būsto nuomos ar išperkamosios būsto nuomos mokesčių dalies kompensacijos dydžio apskaičiavimo metodikos ir bazinio būsto nuomos ar išperkamosios būsto nuomos mokesčių dalies kompensacijos dydžio perskaičiavimo koeficiento patvirtinimo“, 4 punktą, Kauno miesto savivaldybės taryba   
n u s p r e n d ž i a:

1. Nustatyti pastatų, kuriuose yra Kauno miesto savivaldybės būsto fondo ir savivaldybės socialinio būsto fondo gyvenamosios patalpos, amortizacinių atskaitymų nusidėvėjimui atkurti normatyvus (metais):

1.1. plytų mūro arba mišrių konstrukcijų, stambiaplokščių arba monolito konstrukcijų pastatų – 60 metų;

1.2. rąstų, rąstų apmūrytų, medinių su karkasu apmūrytų – 40 metų.

2. Šis sprendimas gali būti skundžiamas Lietuvos Respublikos civilinio proceso kodekso ar Lietuvos Respublikos administracinių bylų teisenos įstatymo nustatyta tvarka.

Savivaldybės meras Andrius Kupčinskas